En mor er sammen med sit yngste barn indlagt efter brand med voldsom røgudvikling i et hus i Hjørring.

Branden er formentlig opstået ved familien komfur lørdag eftermiddag, og den spredte sig hurtigt med stor røgudvikling til følge. Beredskabet har fået branden under kontrol, men en mor og familiens yngste barn er kørt på sygehus til observation og eventuel behandling for røgforgiftning.